Angajați de la Căile Ferate, beți la muncă. Concluziile controalelor făcute în 3 luni
Acțiunile de control realizate în primele trei luni ale anului de către polițiști împreună cu reprezentanții Autorității de Siguranță Feroviară Română arată că nu de puține ori unii angajați de la căile ferate își îndeplinesc atribuțiile legate de siguranța circulației feroviare fie fiind sub influența alcoolului, fie de-a dreptul beți. Mai mulți impiegați de mișcare au fost prinși în astfel de situații.